Pendeta

Pandita ialah suatu istilah bahasa Sanskrit ( paṇḍita diakar perkataan  paṇḍ "menghimpun, mengumpul") di mana ia pada asalnya merujuk kepada sebarang "orang terpelajar, terdidik atau bijaksana" atau "terlatih; berpengalaman" berilmu khusus. Namun, ia menjadi khusus kepada suatu ilmuwan Brahmin atau agama Hinduisme umumnya yang mahir dalam pembacaan kitab-kitab Veda, perkara dharma, falsafah Hinduisme ataupun juga perkara luar agama seperti muzik.

Konteks moden 
Gelaran "pandita" masih berbekas melalui penyerapan ia dalam bahasa Melayu sebagai "pendeta" (disebut [pĕn.dé.ta]; ) namun dengan seberapa konotasi berbeza:

 Masyarakat Minangkabau pernah menggunakan gelaran "pendeta" untuk merujuk kepada sebarang guru agama Islam setaraf "ustaz" seperti yang terakam dalam novel Marah Roesli, Siti Noerbaja: "tatkala dilihat oleh pendeta itu akan ... "
 Masyarakat Protestan di Indonesia menggunakan gelaran ini untuk mana-mana pengajar umum dalam jemaah gereja yang berkewajiban menentukan suasana dalam jemaat sehingga jemaat dapat lebih giat belajar-mengajar. Selain itu, "pendeta" juga merupakan seorang pengajar khusus yang melibatkan diri secara langsung dalam sebeapa situasi tertentu seperti kelas katekesasi, pendidikan teologi dan perkhutbahan.
 Sebagai kurniaan kepada tokoh-tokoh yang dianggap berkecemerlangan tinggi - misalnya Zainal Abidin bin Ahmad semasa Kongres Bahasa dan Persuratan Melayu ketiga pada 1956 atas sumbangannya kepada perkembangan bahasa Melayu.

Perkataan pandita turut terserap menjadi perkataan "pandai" melalui bahasa Jawa kuno bermaksud "tukang" (yakni dalam "pandai besi", "pandai emas") dan selanjutnya "cerdik, pintar, bijak".

Rujukan